Diari Oficial de la Generalitat Valenciana


Sumari del DOGV 5165, del 29-12-2005 (2005/14723)

Informació pública de la proposta de programa per al desenvolupament d'actuació integrada denominat unitat d'execució J.
------------------------------------------------------------------------------------------------------------------------

### Dades del document

Número de DOGV
:   5165

Data del DOGV
:   29-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14579


Organisme emissor
:   Ajuntament de Puçol

Tipus de document
:   Anunci

Informació pública de la proposta de programa per al desenvolupament d'actuació integrada denominat unitat d'execució J. [2005/S14318]
  
L'Alcaldia Presidència mitjançant una resolució de data 16 de desembre de 2005, ha resolt sotmetre a informació pública per un termini de 20 dies hàbils, comptats a partir del següent a la publicació d'este anunci en el Diari Oficial de la Generalitat Valenciana, la proposta programa per al desenvolupament d'actuació integrada denominat unitat d'execució J presentat, en data 14 de novembre de 2005 per Isidoro Martínez Garcés en nom i representació de l'Agrupació d'Interés Urbanístic Marqueret.
  
Durant la informació pública la documentació presentada estarà exposada en el Departament d'Urbanisme de l'Ajuntament de Puçol. Qualsevol interessat podrà comparéixer en l'Ajuntament i consultar la documentació que integra la proposta de programa, així com formular, si és el cas, al·legacions, o alternatives tècniques dins del termini indicat en el paràgraf anterior i en els termes que establix el punt 4 de l'article 46 de l'esmentat text legal.
  
D'altra banda es dóna a conéixer que durant el període de cinc dies, comptats a partir del venciment del termini anterior podran presentar-se les proposicions juridicoeconòmiques, de les distintes alternatives tècniques que optaran a l'adjudicació del programa; llevat que durant els 10 primers dies d'informació pública alguna persona es comprometera a presentar una alternativa tècnica substancialment diferent de la inicial i presentara caució d'això en la quantia del 2% del cost del programa, percentatge que s'establix per analogia amb l'article 36 de la Llei de Contractes de les Administracions Públiques. En tot cas, la pròrroga es farà constar en l'expedient, s'anunciarà en el tauler d'edictes de l'Ajuntament i es comunicarà als que, per desconéixer-la, presenten pliques prematurament.
  
L'acte d'obertura de pliques tindrà lloc a les 13.00 hores del dia següent hàbil a la conclusió del termini per a presentar-les, en el Departament de Secretaria d'este ajuntament. Totes les actuacions podran ser objecte de consulta i al·legacions pels interessats durant els 10 dies següents al de l'obertura de pliques. Els competidors, durant eixe període, podran associar-se unint les seues proposicions.
  
D'acord amb el que disposa l'article 57 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística i l'article 152 del Reglament de Planejament Valencià queden en suspensió l'atorgament de llicències en aquelles àrees del territori objecte del projecte de planejament exposat al públic en el cas que les noves determinacions suposen modificació del règim urbanístic vigent. La suspensió de llicències implica també la d'acords aprovatoris de nous programes en la zona afectada.